Diari Oficial de la Generalitat Valenciana


Sumari del DOGV 508, del 19-01-1987 (1987/807949)

DECRET 173/1986, de 29 de desembre, del Consell de la Generalitat Valenciana, pel qual es regula provisionalment el règim del personal pertanyent al Centre de Transfusió de la Comunitat Valenciana.
-----------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1986/12/29/173/dof/vci/html**

### Dades del document

Número de DOGV
:   508

Data del DOGV
:   19-01-1987

Secció del DOGV
:   DISPOSICIONS GENERALS

Número del document
:   1987/807949


Data del document
:   29-12-1986

Organisme emissor
:   Conselleria de Sanitat i Consum

Tipus de document
:   Decret

Decret 173/1986, de 29 de desembre, del Consell de la Generalitat Valenciana, pel qual es regula provisionalment el règim del personal pertanyent al Centre de Transfusió de la Comunitat Valenciana.  
La importància que per a la salut representa la utilització terapèutica de la sang disponible justificà el Decret 174/1985, de 28 d'octubre, del Consell de la Generalitat Valenciana, pel qual es va crear el Centre de Transfusió de la Comunitat Valenciana, al qual li estan atribuïdes importants funcions per superar la deficient infrastructura hemoteràpica existent.   
Una vegada que el Centre està ja en condicions d'iniciar la seua activitat completa, resta encara per disposar el que calga pel que fa a la dotació de personal, sense que siga recomanable el seu ajornament. Tanmateix, no es compta amb normativa específica que regule adeqüadament les especialitats que un centre d'aquesta naturalesa ha de revestir pel que fa al seu règim de personal, peculiaritats que, d'altra banda, no són altres que les que concorren en el personal sanitari.   
En aquest sentit, les previsions que sobre aquest particular conté el Decret de creació del Centre (article vuité i nové) són insuficients ja que, en definitiva, foren arbitrades amb la idea que el funcionament complet del Centre es produís una vegada consolidada l'efectiva transferència dels serveis de l'Institut Nacional de la Salut, d'entre el personal del qual hom ha de trobar, sens dubte, la major disponibilitat de professionals idonis per al Centre de Transfusió.   
El fet de no haver-s'hi produït encara aquest traspàs, obliga a elaborar unes mínimes normes que regulen els més essencials aspectes del personal del Centre, encara que siga amb caràcter provisional i fins que l'esmentada assumpció de competències tinga lloc i s'atorgue al conjunt del personal transferit, funcionari, estatutari i laboral, el tractament unificador i integrador que en el seu dia articule la disposició creadora del Servei Valencià de Salut en compliment i desenvolupament de la Llei 14/1986, de 25 d'abril, General de Sanitat.   
La Llei 10/85, de 31 de juliol, de la Funció Pública Valenciana, en el seu article 1.2 autoritza expressament el Consell perquè per via de Decret dicte les normes que adeqüen els principis d'aquella a les especials característiques del personal sanitari.   
Per tant, fent ús de la susdita autorització i sense perjudici del seu caràcter provisional fins que es dicten normes definitives, a proposta del Conseller de Sanitat i Consum, i amb la deliberació prèvia del Consell en la reunió del dia 29 de desembre de 1986.   
DECRETE:   
Article primer  
El règim jurídic i l'estructura organitzativa del personal que s'incorpore al Centre de Transfusió de la Comunitat Valenciana o als seus centres de processament serà el que s'estableix en els vigents Estatuts del Personal Facultatiu Sanitari, Auxiliar Sanitari, i no Sanitari, al Servei de les Institucions Sanitàries de la Seguretat Social.   
Article segon  
Les retribucions del personal a què fa referència aquest Decret seran les que estableix l'Ordre del Ministeri de Sanitat i Consum de 8 d'agost de 1986 (BOE núm. 194 de 1986), per la qual es fixen les corresponents al personal depenent de l'Institut Nacional de la Salut per a l'any 1986, així com les que successivament publique l'esmentat Ministeri per al susdit organisme.   
DISPOSICIONS FINALS  
Primera  
Una vegada produïda la transferència dels serveis assistencials de l'Institut Nacional de la Salut, el personal a què fa referència aquest Decret s'integrarà en l'Organisme de la Generalitat que assumesca la transferència.   
Segona  
Aquest Decret vigirà el mateix dia de la publicació en el Diari Oficial de la Generalitat Valenciana.   
València, 29 de desembre de 1986.   
El President de la Generalitat,  
JOAN LERMA I BLASCO  
El Conseller de Sanitat i Consum,  
JOAQUIM COLOMER I SALA


Còpia Permalink ELI